Приложение
към Заповед № 1303 / 02.11.2026 г. на кмета на Община Белене




ПРАВИЛА
ЗА РЕДА ЗА ПРОВЕЖДАНЕ НА ЛИЧНИ СРЕЩИ С КМЕТА 
НА ОБЩИНА БЕЛЕНЕ

І. ОБЩИ ПОЛОЖЕНИЯ
Чл. 1. Настоящите правила уреждат реда за заявяване, организиране, провеждане и публично оповестяване на лични срещи с кмета на Община Белене с представители на интереси.
Чл. 2. Настоящите правила се прилагат за лични срещи с представители на интереси по смисъла на чл. 4 от Закона за прозрачност при представителство на интереси, независимо дали подлежат на вписване в Регистъра за прозрачност по чл. 13 от закона.
Чл. 3. Правилата не се прилагат за лични срещи с граждани в рамките на обявените приемни дни, когато се обсъждат лични сигнали, жалби, молби или въпроси от битов характер, които нямат за цел оказване на организирано въздействие върху вземането на решения.
    
ІІ. ЗАЯВЯВАНЕ И ОРГАНИЗАЦИЯ НА СРЕЩИТЕ
Чл. 4. (1) Представителят на интереси подава писмено Заявление за провеждане на лична среща (по образец – Приложение № 1) до кмета на Община Белене.
(2) Заявлението се подава в деловодството на Общината или по електронен път чрез Единния портал за електронни административни услуги / Квалифициран електронен подпис (КЕП), включително чрез Системата за сигурно електронно връчване по реда на Закона за електронното управление, или на официалната електронна поща на Общината под формата на електронен документ, подписан с КЕП.
Чл. 5. (1) В заявлението задължително се посочват:
    1. Наименование/име на представителя на интереси и неговия регистрационен номер в Регистъра за прозрачност към Сметната палата, когато е приложимо;
    2. Трите имена и длъжността на конкретните лица, които ще присъстват на срещата;
    3. Целта на срещата, в това число конкретният акт (общ административен акт, решение, стратегия), по отношение на който се цели оказване на въздействие или консултация.
Чл. 6. (1) Техническото сътрудничество и проверката на данните в заявлението се извършват от общинската администрация в срок до 3 работни дни от постъпването му. При липса на вписване в Регистъра за прозрачност към Сметната палата, когато заявителят подлежи на вписване, или при непълнота на данните, на заявителя се указва да ги отстрани.
(2) В срок до 5 работни дни от подаване на редовно заявление, кметът на общината потвърждава или отказва провеждането на срещата, като при съгласие предлага дата, час и форма на провеждане (присъствено или онлайн).
(3) Насрочването на конкретна среща се отказва, ако заявителят подлежи на вписване в Регистъра за прозрачност по чл. 13, ал. 1 от Закона за прозрачност при представителство на интереси и не е вписан в него или ако заявената тема излиза извън компетенциите на кмета на общината.

ІІІ. ПРОВЕЖДАНЕ НА СРЕЩИТЕ
Чл. 7. (1) Личните срещи се провеждат в сградата на общината (в кабинета на кмета, в залите за заседания или в друга определена за целта приемна) или чрез сертифицирана платформа за видеоконференция.
(2) По време на срещите на кмета на общината е забранено да приема подаръци, дарения или каквито и да е други материални или нематериални облаги от представителите на интереси.
Чл. 8. (1) За всяка проведена среща длъжностно лице от общинската администрация съставя Протокол за проведена среща (Приложение № 2), съдържащ: дата, списък на участниците, обсъждани въпроси и представени позиции или писмени становища.

ІV. ПРОЗРАЧНОСТ, КОНТРОЛ И САНКЦИИ
Чл. 9. (1) Общината поддържа на официалния си сайт публичен „Календар за проведени срещи с представители на интереси“.
(2) Информацията от Протокола за всяка проведена среща се публикува в календара в 3-дневен срок от провеждането ѝ.
(3) Календарът се поддържа чрез модул „Календар за срещи“, част от информационната система на Регистъра за прозрачност, съгласно чл. 9, ал. 2, т. 1 от Наредба № Н-1 от 8 юли 2026 г. за Регистъра за прозрачност.
(4) Кметът на общината определя служителите от общинската администрация, които имат право на достъп и работа с календара, и уведомява за тях Сметната палата съгласно чл. 9, ал. 4 от Наредба № Н-1 от 8 юли 2026 г. за Регистъра за прозрачност.
Чл. 9а. В срок до 3 работни дни от публикуването на проект на акт на кмета на общината, включително на проект на решение, внасян от кмета в Общинския съвет, служителят или звеното от общинската администрация, изготвило проекта, посочва на служителите по чл. 9, ал. 4 номерата на проведените срещи, чиито теми са станали част от съдържанието на проекта, а те ги отбелязват в Регистъра за прозрачност по реда на чл. 11, ал. 1 от Наредба № Н-1 от 8 юли 2026 г. за Регистъра за прозрачност с хипервръзка към публикувания проект.
Чл. 10. (1) По отношение на представителите на интереси, при констатиране на дейност без задължителна регистрация или предоставяне на неверни данни:
    1. Кметът на общината незабавно отказва насрочването на текущи и последващи срещи до отстраняване на нередовността;
    2. Кметът на общината изпраща официален писмен сигнал до Сметната палата за предприемане на действия по налагане на административни наказания, съгласно Закона за прозрачност при представителство на интереси.
Чл. 11. (1) Контролът по спазването на настоящите правила от кмета на общината се осъществява от Сметната палата по реда на Закона за прозрачност при представителство на интереси.

V. ЗАЩИТА НА ЛИЧНИТЕ ДАННИ (GDPR)
Чл. 12. (1) Общинската администрация обработва личните данни на заявителите и участниците в срещите в качеството си на Администратор, при спазване на Регламент (ЕС) 2016/679 (GDPR) и Закона за защита на личните данни.
(2) Обработването е необходимо за изпълнението на законово задължение, което се прилага спрямо администратора (чл. 6, параграф 1, б. „в“ от GDPR), произтичащо от Закона за прозрачност при представителство на интереси.
(3) В публичния календар на интернет страницата на Общината НЕ СЕ публикуват лични данни като: ЕГН/ЛНЧ, лични телефонни номера, подписи и адреси за кореспонденция на физическите лица. В календара се публикуват данните по чл. 8, ал. 5 от Закона за прозрачност при представителство на интереси и по чл. 10, ал. 1 и 2 от Наредба № Н-1 от 8 юли 2026 г. за Регистъра за прозрачност, с изключение на личните данни по изречение първо.
(4) Хартиените и електронните копия на Заявленията и Протоколите се съхраняват в архива на Общината за срок от 5 години, след което се унищожават по установения ред.

VІ. ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Настоящите правила се приемат на основание чл. 7, ал. 4 от Закона за прозрачност при представителство на интереси.
§ 2. Правилата влизат в сила от деня на тяхното публично оповестяване на интернет страницата на Община Белене, но не по-рано от влизането в сила на чл. 7, ал. 4 и чл. 8, ал. 5 от Закона за прозрачност при представителство на интереси съгласно § 8 от преходните и заключителните му разпоредби.

-------------------------------------------------------------------------------------------------------------------

Приложение № 1: Бланка за Заявление

ДО КМЕТА 
НА ОБЩИНА - БЕЛЕНЕ

ЗАЯВЛЕНИЕ ЗА ПРОВЕЖДАНЕ НА ЛИЧНА СРЕЩА
по реда на Закона за прозрачност при представителство на интереси

1. От (наименование на организацията / трите имена на лицето): .............................................
2. Регистрационен № в Регистъра за прозрачност на Сметната палата (когато заявителят подлежи на вписване): .................................
3. Лице за контакт, телефон и електронен адрес: .....................................................................
4. Желая среща с кмета на Община Белене: ...........................
5. Конкретна цел на срещата и акт на кмета, обект на интереса: ............................................
.........................................................................................................................................................

Дата: ...................  
Подпис / КЕП: ...................
















Приложение № 2: Бланка за Протокол


ОБЩИНА – БЕЛЕНЕ

ПРОТОКОЛ
№ ......... / .................... г.
за проведена лична среща с представител на интереси
(по реда на чл. 7, ал. 4 от Закона за прозрачност при представителство на интереси)

І. ДАННИ ЗА ПРОВЕЖДАНЕ НА СРЕЩАТА
Дата на провеждане: .................................................... г.
Час на провеждане: от .................... ч. до .................... ч.
Място на провеждане:
[ ] Сграда на Община Белене, зала/кабинет № ....................
[ ] Дистанционно чрез видеоконферентна платформа: ....................................

ІІ. УЧАСТНИЦИ В СРЕЩАТА
1. От страна на Кмета на Община Белене: 
Кмет на Община Белене:………………………………………………………..
Протоколиращ (служител от общинска администрация - Белене): ......................................
2. От страна на представителите на интереси:
Наименование на организацията / ЕИК: .....................................................................
Регистрационен номер в Регистъра за прозрачност на Сметната палата (когато е приложимо): ..............................
Имена на присъстващите физически лица:
........................................................................ (в качеството на: .......................................)
........................................................................ (в качеството на: .......................................)
Електронен адрес на присъстващите представители на интереси: ......................................................................
Реален възложител (ако срещата се провежда чрез посредник): ......................................

ІІІ. ПРЕДМЕТ И СЪДЪРЖАНИЕ НА СРЕЩАТА
Тема/Област на интерес: ................................................................................................
Конкретен проект за акт на кмета на общината, обект на обсъждане:
..........................................................................................................................................
Номер на консултация на Портала за обществени консултации или на интернет страницата на Общината (когато е приложимо): .......................................
Желано въздействие на представителя на интереси върху съдържанието на акта: ..........................................................................................................................................
Предходен номер на среща по същия въпрос (когато е приложимо): ...................................
Кратко резюме на изразените позиции и обсъжданите въпроси:
..........................................................................................................................................
..........................................................................................................................................
..........................................................................................................................................
..........................................................................................................................................
Представени писмени становища, анализи или материали:
[ ] Не са представени
[ ] Представени са следните документи (прилагат се към протокола):
.............................................................................................................................
.............................................................................................................................

ІV. ДЕКЛАРАЦИЯ ЗА ПРОЗРАЧНОСТ
С подписването на настоящия протокол участниците потвърждават, че по време на срещата:
Не са обсъждани въпроси извън декларирания предмет на срещата.
Не са предлагани, обещавани или приемани подаръци, дарения или други облаги.
Информацията в този протокол е вярна и са запознати, че данните за срещата по чл. 12, ал. 3 от Правилата ще бъдат вписани в публичния календар за срещи в 3-дневен срок.
Информирани са, че личните им данни (подписи и телефонни номера) се събират единствено за удостоверяване на събитието и няма да бъдат споделяни с трети лица, освен при законово искане от контролни органи (Сметна палата, съд, прокуратура).


ПОДПИСИ НА УЧАСТНИЦИТЕ:

Кмет на Община Белене:                                                  За представителите на интереси:
...................................................                                              ...................................................
(…………………………….)                                                           (Представител)
...................................................                                                ...................................................
(Протоколиращ) (Участник)                                                           (Представител)



